Prienų rajono savivaldybės būsto nuomos ar išperkamosios būsto nuomos mokesčio dalies kompensacijos dydžio apskaičiavimo, mokėjimo ir permokėtų kompensacijų grąžinimo tvarkos aprašo

priedas

SUSITARIMAS

DĖL BŪSTO NUOMOS AR IŠPERKAMOSIOS BŪSTO NUOMOS MOKESČIO DALIES KOMPENSACIJOS TEIKIMO TVARKOS NUSTATYMO

20 m. ___________________ d. Nr.

Prienai

Šį Susitarimą dėl būsto nuomos ar išperkamosios būsto nuomos mokesčio dalies kompensacijos teikimo tvarkos nustatymo (toliau – Susitarimas) sudarė

(teisinė forma, pavadinimas), pagal Lietuvos Respublikos įstatymus įsteigta ir veikianti įstaiga, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Juridinių asmenų registre, apskaičiuojanti ir mokanti būsto nuomos ar išperkamosios būsto nuomos mokesčio dalies kompensaciją, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo) (toliau – Kompensacijos mokėtojas),

(vardas, pavardė, asmens kodas) arba (teisinė forma, pavadinimas), pagal Lietuvos Respublikos įstatymus įsteigta ir veikianti įstaiga, juridinio asmens kodas (kodas), kurios registruota buveinė yra (adresas), duomenys apie įstaigą kaupiami ir saugomi Juridinių asmenų registre, atstovaujama (pareigos, vardas, pavardė), veikiančio (-ios) pagal (dokumentas, kurio pagrindu veikia asmuo), nuomojantis nuosavybės teise priklausantį būstą arba būstą (adresas, unikalus numeris, bendras plotas kv. m, kambarių skaičius ir kita susijusi informacija) (toliau – Būstas), nuosavybės teise priklausantį (vardas, pavardė), asmens kodas (asmens kodas), ir veikiantis (-i) pagal (dokumentas, kurio pagrindu veikia asmuo) (toliau  Nuomotojas),

ir

(vardas, pavardė, asmens kodas), išsinuomojęs (-usi) Būstą (toliau  Nuomininkas),

toliau kartu – Šalys, o kiekviena atskirai – Šalis, vadovaudamosi (Būsto nuomos ar išperkamosios būsto nuomos sutartis, sutarties data ir numeris, Prienų rajono savivaldybės vykdomosios institucijos sprendimas skirti būsto nuomos ar išperkamosios būsto nuomos mokesčio dalies kompensaciją, sprendimo data ir numeris).

1. Nuomininkas (data) sudarė Būsto nuomos Nr. (numeris), kuri Lietuvos Respublikos nekilnojamojo turto registre registruota (data, registro numeris) (toliau – Nuomos sutartis), kuria Nuomininkui ir jo šeimos nariams (vardas (-ai), pavardė (-ės), asmens kodas (-ai)) išnuomotas Būstas.

2. Prienų rajono savivaldybės vykdomosios institucijos (data) sprendimu Nr. (numeris) Nuomininkui ir (ar) jo šeimos nariams (vardas (-ai), pavardė (-ės), asmens kodas (-ai)) skirta būsto nuomos ar išperkamosios būsto nuomos mokesčio dalies kompensacija (toliau – Kompensacija).

3. Susitarimu Nuomotojas su Nuomininku susitaria dėl aptartos Nuomos sutarties ir būsto nuomos ar išperkamosios būsto nuomos mokesčio dalies kompensacijos teikimo tvarkos, vykdymo ir terminų:

3.1. Nuomininkas įsipareigoja:

3.1.1. Kompensacijos mokėtojui pateikti visą teisingą informaciją ir dokumentus, būtinus teisei į Kompensaciją nustatyti ir Kompensacijai gauti;

3.1.2. deklaruoti gyvenamąją vietą Prienų rajono savivaldybės teritorijoje esančiame Būste;

3.1.3. Lietuvos Respublikos gyventojų turto deklaravimo įstatyme nustatyta tvarka deklaruoti turtą (įskaitant gautas pajamas) už kalendorinius metus iki prašymo suteikti paramą būstui įsigyti ar išsinuomoti pateikimo dienos ir kasmet iki gegužės 1 dienos deklaruoti turtą (įskaitant gautas pajamas) už kalendorinius metus;

3.1.4. nurodyti Kompensacijos mokėtojui asmeninę sąskaitą banke arba rašytiniu prašymu – Nuomotojo sąskaitą banke, į kurią bus pervedamos Kompensacijos lėšos;

3.1.5. per mėnesį informuoti Kompensacijos mokėtoją apie pasikeitusias aplinkybes (asmeninės sąskaitos banke, šeiminės padėties, gyvenamosios vietos pasikeitimą, būsto įsigijimą, materialinės padėties pasikeitimą, kuris lemia Lietuvos Respublikos paramos būstui įsigyti ar išsinuomoti įstatyme nustatytų turto (įskaitant gautas pajamas) dydžių viršijimą, būsto nuomos ar išperkamosios būsto nuomos sutarties pasibaigimą ir kt.), turinčias įtakos teisei į Kompensaciją;

3.1.6. kas 3 (tris) mėnesius nuo Kompensacijos mokėjimo pradžios Kompensacijos mokėtojui pateikti informaciją apie būsto nuomos ar išperkamosios būsto nuomos mokesčio sumokėjimą Nuomotojui ir tai patvirtinančius dokumentus;

3.1.7. laikytis kitų teisės aktuose nustatytų pareigų, nenustatytų šiuo Susitarimu.

3.2. Nuomotojas įsipareigoja:

3.2.1. informuoti Kompensacijos mokėtoją, jeigu Nuomininko įsiskolinimas už būsto nuomą ar išperkamąją būsto nuomą viršija Nuomos sutartyje nustatytą 3 mėnesių nuomos mokesčio sumą, ir pateikti tai patvirtinančius dokumentus;

3.2.2. laikytis kitų teisės aktuose nustatytų pareigų, nenustatytų šiuo Susitarimu.

3.3. Kompensacijos mokėtojas įsipareigoja:

3.3.1. tinkamai ir laiku teisės aktų nustatyta tvarka pervesti Kompensacijos lėšas į Nuomininko nurodytą sąskaitą banke;

3.3.2. užtikrinti tinkamą Kompensacijos teikimo administravimą ir atlikti visas su tuo susijusias pareigas;

3.3.3. laikytis kitų teisės aktuose nustatytų pareigų, nenustatytų šiuo Susitarimu.

4. Šio Susitarimo turinys ir susijusi informacija yra konfidenciali ir neatskleistina kitiems asmenims, išskyrus teisės aktuose numatytus atvejus.

5. Susitarimas yra papildoma Nuomos sutarties ir Prienų rajono savivaldybės vykdomosios institucijos (data) sprendimo Nr. (numeris), kuriuo Nuomininkui ir (ar) jo šeimos nariams (vardas (-ai), pavardė (-ės), asmens kodas (-ai)) skirta būsto nuomos ar išperkamosios būsto nuomos mokesčio dalies kompensacija, dalis ir sudaromas lietuvių kalba 3 (trimis) egzemplioriais, po vieną kiekvienai Susitarimo Šaliai.

Kompensacijos mokėtojas [juridinio asmens pavadinimas, kodas, buveinės adresas, telefonas, atsiskaitomosios sąskaitos banke Nr., el. p.] _______________________ (pareigos, vardas ir pavardė, parašas) A.V.	Nuomotojas [vardas, pavardė, asmens kodas arba juridinio asmens pavadinimas, kodas, buveinės adresas, telefonas, el. p.] ________________________ (pareigos, vardas ir pavardė, parašas) A.V.	Nuomininkas [vardas, pavardė, asmens kodas, gyvenamosios vietos adresas, telefonas, el. p.] _______________ (parašas)